ธปท.เผยต่างชาติสนการลงทุนทำธุรกิจบริหารสินทรัพย์
ธปท.ชี้นักลงทุนต่างชาติสนใจขอทำธุรกิจบริหารสินทรัพย์มากขึ้นจาก3ปัจจัยหลักหนี้ในระบบเพิ่ม-การปรับวิธีบริหารหนี้-และการแก้กม.ถือครองที่ดินหลังรับโอนหนี้ได้
13 พ.ค. 2559

ธปท.ชี้นักลงทุนต่างชาติสนใจขอทำธุรกิจบริหารสินทรัพย์มากขึ้นจาก3ปัจจัยหลักหนี้ในระบบเพิ่ม-การปรับวิธีบริหารหนี้-และการแก้กม.ถือครองที่ดินหลังรับโอนหนี้ได้
นายดอน นาครทรรพ ผู้อำนวยการอาวุโส ฝ่ายกลยุทธ์สถาบันการเงิน สายนโยบายสถาบันการเงิน ธนาคารแห่งประเทศไทย (ธปท.) เปิดเผยว่า มีความเป็นไปได้ว่าการที่นักลงทุนต่างชาติสนใจเข้ามาขอใบอนุญาตเปิดทำธุรกิจบริหารสินทรัพย์(บบส. หรือ เอเอ็มซี)ในไทยมากขึ้น อาจมีสาเหตุมาจาก 
1.หนี้ในระบบเพิ่มขึ้น 2.ธนาคารพาณิชย์มีการปรับเปลี่ยนวิธีการบริหารจัดการหนี้ โดยตัดขายหนี้ออกเป็นล็อตมากขึ้น และ3.อาจเป็นเพราะมีการปรับแก้กฎหมายของกรมที่ดิน ที่เปิดให้เอเอ็มซีต่างด้าวสามารถถือครองที่ดินที่ได้จากการตีโอนชำระหนี้ หรือการขายทอดตลาดจากศาลได้ จากเดิมที่ต่างชาติถือครองไม่ได้
ทั้งนี้ ในปัจจุบันธปท.รายงานว่าเอเอ็มซีในประเทศไทยมีทั้งสิ้น 42 แห่ง อาทิ กรุงเทพพาณิชย์ ,กรุงศรีอยุธยา, โกลบอลวัน, แคปปิตอล ลิ้งค์ ,เจ ,ซีเอฟ เอเชีย ,ที เอส  ,พญาไท ไมด้า  ,รีจินอล ลินน์ ฟิลลิปส์  ,สแตนดาร์ดชาร์เตอร์ด (ไทย),อัลฟาแคปปิตอล ,อินเตอร์ แคปปิตอล ,อลิอันซ์  , เอส ดับบลิว พี ,แอล.ที.จี. แอ็สเซ็ท โปร , แอคครีทีพ (ประเทศไทย) ,เอเอเอ็มซี เป็นต้น